1.	საკითხი: ჯანდაცვის სექტორის ფინანსური კრიზისი - კლინიკები შეღავათებს და რეგულაციების გადადებას ითხოვენ
პასუხი:
კლინიკები პანდემიის პირობებში არ დაზარალებულან, ვინაიდან ეს გახლავთ ის სექტორი, რომელიც იმყოფება სახელმწიფო ბიუჯეტის პირდაპირ დაფინანსებაზე, რაც გულისხმობს ბიზნესის მიმართ სახელმწიფო გარანტიების არსებობას და ეს არის ბიზნესი, რომელიც სახელმწიფოს მხრიდან ყველაზე მეტად არის წახალისებული. აქედან გამომდინარე სახელმწიფოს ამ კონკრეტული მიმართულებით გააჩნია კონკრეტული მოთხოვნები და აკისრებს შესაბამის ვალდებულებებს. 
იანვრის თვიდან 30 აპრილამდე ჯანდაცვის სამინისტროში, გეგმიური ოპერაციების დაფინანსების მიზნით,  შესულია 52 000 მეტი მოთხოვნა და შესაბამისად სახელმწიფო, ყველა ამ ოპერაციის დაფინანსებაზე საგარანტიო წერილებს ეტაპობრივად, შესაბამის ვადებში გასცემს. აღნიშნული მაჩვენებლები 2019 წლის  იგივე პერიოდის მაჩვენებელს ემთხვევა და შესაბამისად გეგმიურ ოპერაციებზე მიმართვიანობა არ შემცირებულა.
ჩვენ ყოველთვიურ რეჟიმში ვადარებთ ყოველი წლის შესრულებას  თუ რა შესრულება იყო 2019 და 2018 წლებში იგივე ჭრილში და ეს შესრულების მაჩვენებელი არ არის შეცვლილი. აქედან გამომდინარე ფინანსურ კრიზისზე საუბარი ჯანდაცვის სექტორის მხრიდან არის ყველანაირ საფუძველს მოკლებული. ჯანდაცვის სამინისტროს სოციალური მომსახურების სააგენტოს, საიდანაც ხდება კლინიკების ანაზღაურება ეს თანხები და ეს რიცხვები აქვს და შეიძლება გასაჯაროება, რაც მოხსნის საზოგადოების მხრიდან ყველანაირ კითხვას.
არსებული დაფინანსებიდან გამომდინარე კლინიკებს არ აქვთ არანაირი საფუძველი, რომ გააუარესონ ოპერაციის ხარისხი და მით უმეტეს ეს აისახოს მედპერსონალის ხელფასზე. იმ შემთხვევაში თუ სამედიცინო პერსონალის დაზარალება მოხდება, ამ ბიზნეს სუბიექტების მხრიდან ჯანდაცვის სამინისტრო დადგება მედპერსონალის მხარეს.
კოვიდ ინფექციის პერიოდში ჩვენ ცალსახად დავინახეთ, რამდენად მნიშვნელოვანია ჯანდაცვის სისტემის სწორი მოწყობა და ადეკვატური მზაობა, რომელიც აუცილებელი არის პანდემიის პერიოდში, იმისათვის რომ სრულად ვუზრუნველვყოთ ჩვენი მოქალაქეების ჯანმრთელობა.
პანდემიის პირობებში, ჯანდაცვის სექტორის სრული მზადყოფნა საბოლოდ ქვეყნის ეკონომიკაზე აისახება და სწორედ იმ პერიოდში, როდესაც შემოდგომაზე მსოფლიო კოვიდ ინფექციის მეორე და შესაძლოა ბევრად რთულ ტალღას ელოდება, მნიშვნელოვანია ჯანდაცვის სექტორი სრულიად იყოს მობილიზებული და შესაბამისად მათ მიმართ მოთხოვნები უფრო მეტად გამკაცრდება.
ძალიან მნიშვნელოვანია ინფრასტრუქტურის შესაბამისად მოწყობა იმისათვის, რომ ჩვენ შემოდგომაზე მზად დავხვდეთ მოსალოდნელ პანდემიას. 

2.	საკითხი: 52000-ზე მეტი მოთხოვნიდან რამდენზე გაიცა საგარანტიო?

პასუხი:

3.	საკითხი: ზოგადად სამედიცინო მომსახურების (მათ შორის სტომატოლოგიური) და მედიკამენტების გაძვირება 
პასუხი:

4.	საკითხი: თვითდასაქმებულების ანაზღაურება - შესაძლებელია, ამ თუ იმ მოქალაქემ მისი თვითდასაქმებულობის დადასტურება ვერ შეძლოს.
პასუხი: ამ კატეგორიაში მყოფი ადამიანების მიმართ სახელმწიფო მიდგომა "განსაკუთრებულად ლოიალური" იქნება. ამ შემთხვევაში, სოციალური მომსახურების სააგენტო და ჯანდაცვის სამინისტრო იქნება ძალიან აქტიური მათი პროგრამაში ჩასმის კუთხით და ეს მათი სოციალური სტატუსის განსაზღვრას შეეხება. მათი განცხადების საფუძველზე სოციალური აგენტები მივლენ მათთან, მოხდება შეფასება და განათავსებენ სოციალურად დაუცველთა ბაზაში. ამის შემდეგ მოვახერხებთ მათთვის ფინანსური კომპენსაციის მიცემას, ეს არ ნიშნავს იმას, რომ ჩვენ ამ მიმართულებით მივდივართ, მაგრამ გამორჩენა რომ არ მოხდეს, ამ კუთხითაც ვიმოქმედებთ. 
კომპენსაციას მისაღებად ამ ადამიანებს შეუძლიათ წარადგინონ: საბანკო ანგარიში (სადაც შრომის ანაზღაურება რამე ფორმით ერიცხებოდათ); საბანკო დაფარვები; გადახდები; ფულადი ტრანზაქცია; ტაქსის მძღოლებისთვის ლიცენზია; იურიდიული პირის მიერ გაცემული ცნობა.

5.	საკითხი: 2020 წლის 22 მაისს საგანგებო მდგომარეობის და შეზღუდვების მოსალოდნელი მოხსნიდან გამომდინარე, ჯანდაცვის სამინისტროს მიერ არის თუ არა შემუშავებული Covid-19-ის ეპიდსიტუაციის პროგნოზის სცენარები? 

პასუხი:

6.	საკითხი: აღნიშნული შეზღუდვების მოხსნასთან მიმართებაში ჰოსპიტალური და პირველადი ჯანდაცვის სექტორების მზაობა Covid 19-ის ეპიდემიის მართვის თვალსაზრისით (კონკრეტული პარამეტრებით გამოხატული, მაგ: ინფიცირებულთა მიღების, ინფექციის შიდა კონტროლის მექანიზმების მუშაობის, სამედიცინო პერსონალის დამცავი საშუალებებით აღჭურვისა და სხვა საკვანძო საკითხების მიხედვით). 

პასუხი:

7.	საკითხი: სამინისტროს გამარტივებული შესყიდვების ბუნდოვანება. შესყიდული ტესტების სანდოობა
პასუხი: 
საქართველოში ყველა მომწოდებელი კომპანია რეგისტრირებულია. ტესტებს, რომლებსაც სამინისტრო ყიდულობს, ეს ნუსხაც არის ძალიან დიდი და  გაეროს სააგენტოებთან და სხვა საერთაშორისო ორგანიზაციებთან კონსულტაციების შემდეგ მიიღება გადაწყვეტილება ახალი ტესტების შესყიდვის შესახებ. 
კონკრეტულად როდის, რა კითხვის ნიშანი გაჩნდება მიმწოდებლებთან მიმართებით, ამის წინასწარ პროგნოზირება ჩვენ არ შეგვიძლია, ამას სამინისტროს სამედიცინო საქმიანობის რეგულირების სააგენტო ადევნებს თვალს და თუ რომელიმე ქვეყანაში გაჩნდა სიგნალი ხარისხის ან ფალსიფიცირების თაობაზე, რეგულირების სააგენტო ამით დაინტერესდება, შესაბამის მოკვლევას ჩაატარებს და რეაგირებაც იქნება სათანადო. 

8.	საკითხი: კოვიდ19-ის მართვის ფინანსური უზრუნველყოფა
კოვიდ19-ის მართვის ხარჯვის ანაზღაურება მოხდება ახალი კორონავირუსული დაავადების მართვის პროგრამის ფარგლებში, რომლის ჯამური ბიუჯეტი შეადგენს: 89,900.0 ათას ლარის.  პროგრამა ითვალისწინებს კარანტინის ღონისძიებების უზრუნველყოფის და ახალი კორონავირუსით გამოწვეული ინფექციის დიაგნოსტიკის და მართვის დაფინანსებას. პროგრამის ფარგლებში ხდება ხალი კორონავირუსით გამოწვეული ინფექციის მართვის ხელშეწყობისთვის საჭირო ინდივიდუალური დაცვის სპეცაღჭურვილობის, სხვადასხვა სამედიცინო სახარჯი მასალის, კარტრიჯების, ტესტსისტემებისა და სამედიცინო დანიშნულების/ ლაბორატორიული აღჭურვილობის შესყიდვა.  პროგრამა ასევე ფარავს ჰემოდიალიზის კომპონენტით მოსარგებლე ბენეფიციართა ტრანსპორტირებით უზრუნველყოფას ქალაქ თბილისის მასშტაბით. 
მიმდინარე წლის მარტისა და აპრილში სამედიცინო მარაგებისა და პირადი დაცვის საშუალებები შესყიდვის საერთო ოდენობამ შეადგინა 22,188,545 ლარი, გარდა ამისა 20 მილიონ ლარამდე შეადგენს კლინიკების მობილიზებასთან დაკავშირებული დანახარჯები იგივე პერიოდში. ეს ხარჯები ექვემდებარება რეტროქტიულ დაფინანსებას მსოფლიო ბანკის სესხის ფარგლებში.